《庸医行》
宋代·尹穑

南街医工门如市，争传和扁生后世。
膏盲可为死可起，瓦屑蓬根尽珍剂。
岁月转久术转疏，十医九死一活无。
北市医工色潜动，大字书牌要惊众。
偏收弃药与遗方，纵有神丹亦无用。
实者为虚热为寒，几因颠倒能全安。
君不见形神枵然卧一室，医方争功药无必。
左手检方石顾金，两手虽殊皆剑戟。

作者简介：兖州人，侨居玉山，字少稷。高宗绍兴末与陆游同为枢密院编修官。博学有文，赐进士出身。历监察御史、右正言、殿中侍御史、右谏议大夫。力主和议，金人来攻时，劾罪不肯撤兵割地之官员，牵及凡二十余人。后为言者劾罢。